|  |
| --- |
|  |
|  |

Thirrje për aplikim

Qendra për Kurajo Politike (CPC) dhe Ministria e Arsimit, Shkencës dhe Teknologjisë (MASHT), mbështetur nga Regional Research Promotion Programme Western Balkans (RRPP), janë duke organizuar trajnimin "Shkrimi i projekt propozimeve konkurruese për fondet e UE-se", që do të mbahet me 9-10 mars 2017 në MASHT-së në Prishtinë, Kosovë.

Objektivi i këtij kursi është të trajnoj pjesëmarrësit me aftësitë dhe njohuritë e nevojshme për të dizajnuar  projektet konkurruese brenda fushës së thirrjeve të Unionit Evropian. Në veçanti, ky trajnim:

         Ndihmon pjesëmarrësit në identifikimin e projekteve në interes dhe të shfrytëzojnë statusin e tyre sa më mirë që është e mundshme, si në rolin e partnerëve ashtu edhe të koordinatorëve të projektit;

         Lehtëson zhvillimin e aftësive për të aplikuar në projekte inovative, në përputhje  me kërkesat;

         Promovon zhvillimin e mundësive në draftimin e projekteve, duke përfshirë aspektet teknike dhe ato buxhetore.

Trajnimi dy ditor do të udhëhiqet nga Prof. Eva Garea Oya, Universiteti i Vigos, Spanje dhe Rafael de Paz, Universiteti i Leon-it, Spanjë.

CPC dhe MASHT  fton hulumtuesit kosovar dhe individët nga universitetet, institucionet hulumtuese, think-tanks, institucionet e pavarura të politikë-bërjes dhe institucionet e tjera që mirren me hulumtime, të aplikojnë për këtë trajnim.

Ju lutem gjeni bashkë me këtë postim një përshkrim të detajuar të trajnimit dhe formën për aplikim . Aplikacionet e plotësuara duhet të dorëzohen përmes email-it në kosovo@rrpp-westernbalkans.net, deri më datë 28 shkurt 2017. Aplikacionet e dorëzuara pas këtij afati nuk do të shqyrtohen.

Ju lutem keni parasysh se përzgjedhja e aplikantëve do të bazohet në aplikacionet e pranuara. Kriteri për përzgjedhjen e pjesëmarrësve do të bazohet në këto kushte:

*-* Kualifikimi *(përparësi kanë të diplomuarit në MA ose PhD kandidatët);*

- Përfshirja e juaj në fushën akademike dhe/ose hulumtuese;

- Kualiteti i përgjithshëm i aplikimit tuaj, duke përfshirë gjuhën angleze;

- Balanca gjinore në punëtori;

Ne do t`i informojmë të gjithë aplikantët në lidhje me përzgjedhjen për pjesëmarrje në trajnim me date 4 mars 2017.

Trajnimi do të mbahet vetëm në gjuhën angleze.

Ndjehuni të lirë ta shpërndani këtë thirrje tek kolegët ose të tjerë që mund të jenë të interesuar.

Nëse keni pyetje, ju lutem drejtohuni ne emailin kosovo@rrpp-westernbalkans.net